Робин епископ сиркәүе традицияларында тәрбиәләнгән булған , шул уҡ ваҡытта уның әсәһе Христиан фәнен яҡлаусы була. Бала саҡта ул йорт алдындағы ҡомда уйнарға ярата,  Гортондағы муниципаль башланғыс мәктәптә уҡый, артабан Дир-Пат урта мәктәбендә белем ала. Һуңғараҡ уны дуҫтары бик ирмәк малай булды, тип хәтерләй. 1963 йылдың көҙөндә, Робин 7 класта уҡыған саҡта уның атаһы Детройтҡа эшкә күсерелә, ә ғаиләләре Чикагонан Мичиган штатының Блумфилд-Хиллс биҫтәһендге 40 бүлмәле йортҡа күсә, Робин Детройт округының шәхси көндөҙгө мәктәбендә уҡый башлай. Тиҙ арала ул яҡшы уҡыусылар иҫәбенә инә, класс президент була, мәктәптең футбол һәм көрәш буйынса йыйылма командаһы составына инә. Робинға 16 йәш тулғас, уның атаһы ваҡытынан алда пенсияға сыға һәм ғаиләһе менән Марин округының  Вудакр ҡалаһына күсеп килә. Робин яҡындағы Ларкспурҙағы Редвуд урта мәктәбенә уҡырға инә, 1969 йылда мәктәпте тамамлай.